**INTEGRÁCIÓS HÁZ ÉS TANODA GILVÁNFÁN**

építőművész MA diplomamunka

készítette: Varjú Kata

konzulensek:

dr. Zilahi Péter - építészet

dr. Rétfalvi Donát - építészet

dr. Széll Attila Béla - szerkezet

Duga Marcell - statika

Témaválasztás érzékeny társadalmi problémával foglalkozik, a vidéki – kistérségi szegregációval.

Közelebbről az Ormánság mikro- közösségeinek integrációjával, azon belül Gilvánfa települést vizsgálva fogalmaz meg lehetséges válaszokat. Hit és identitás, közösségi kohézió, környezettudatosság és fenntarthatóság kérdéseivel foglalkozik.

Az előkészítő, kutató, probléma kibontó – elmező munkarész példásan alapos, nagyon körültekintő.

Az Ormánsági szegregáció vizsgálatán túl foglalkozik a világ más területein kialakult közösségi problémákra reagáló tervezői attitűdökkel is. / MAKOKO FLOATING SCHOOL Lagos, Nigéria - DeListe, Mississippi, USA, BRIDGE SCHOOL Xiashi Village, Kína /

Helyszín választás, a "falu közepe" azaz a tanodaként, nyitott házként és imateremként

funkcionáló templom épülete és annak környezete telitalálat.

A templomtér átgondolásával, új minőségű hitéleti – szakrális tér alakult ki.

A már meglévő szellemi központ /templom/ köré szép arányú épületegyüttes jött létre.

A tanodaépület és a közösség kulturális igényeit is magába foglaló integrációs ház. Itt a közösségi eseményeken túl teret kapnak szociális funkciók: orvosi-, védőnői-, és jogsegélyszolgálat.

Izgalmas belső közösségi udvarokkal, falukemencével, fedett -nyitott és zárt terekkel, igazi közösségi életet teremtő, építészeti – belsőépítészeti megoldásokat bemutató munka. A „belső” itt együttműködik a „külsővel”, a szerkesztés egy és oszthatatlan. A sokrétű feladat egymás utáni felfűzése összehangolt és logikus.

A terv szellemiségét alátámasztó finom, érzékeny grafikával és a diplomázó helyszíni fotóival készült.

Faluképi megjelenésével, építészeti- belsőépítészeti szerkesztés módjával, környezettudatos anyaghasznával emeli ki a hitéletet és a világi életet integráló, identitást megőrző szándékát.

Gratulálunk,

Budapest, 2020. október 4.

Szekér Ferenc

Ferenczy Díjas építész - belsőépítész